Broj: INTERNO

Sarajevo, 18. 05. 2020. godine

**SEKTOR ZA PROCJENU UTICAJA NA OKOLIŠ,**

**OKOLIŠNE DOZVOLE, REGISTRE I ČISTIJE TEHNOLOGIJE**

**Predmet:** Instrukcija za postupanje: informisanje i uključivanje javnosti u proces

donošenja odluka, *- dostavlja se-*

Osnovne definicije iz Zakona o zaštiti okoliša („Službene novine Federacije BiH“, broj: 33/03 i 38/09), (u daljem tekstu Zakon):

* "zainteresirana strana/organ" - fizičko ili pravno lice ili organizacija koja živi ili radi u području uticaja, ili području koje će vjerovatno biti pod uticajem;
* nevladine organizacije koje promoviraju zaštitu okoliša" - su organizacije koje se bave zaštitom okoliša i koje su se svojim statutima opredijelile da promoviraju zaštitu okoliša;
* "nadležne institucije za okoliš" - institucije koje raspolažu podacima relevantnim za okoliš.
* "javnost" - jedno ili više fizičkih lica, njihova udruženja, organizacije ili grupacije.

1. NOVI POGONI I POSTROJENJA
   1. Uključivanje javnosti na temelju prethodne procjene uticaja na okoliš

U ovu grupu pogona i postrojenja spadaju:

1. Pogoni i postrojenja za koja se provodi ocjena o potrebi procjene uticaja na okoliš koji su navedeni u čl. 6. Pravilnika o pogonima i postrojenjima za koje je obavezna procjena utjecaja na okoliš i pogonima i postrojenjima koji mogu biti izgrađeni i pušteni u rad samo ako imaju okolinsku dozvolu (“Službene novine Federacije BiH”, br. 19/04), (u daljem tekstu Pravilnik).
2. Pogoni i postrojenja za koje nije potrebna procjena uticaja na okoliš (Studija) koji su navedeni u čl. 8. Pravilnika.
3. Pogoni i postrojenja koja mogu dovesti do nesreća većih razmjera koja skladište opasne supstance u količinama navedenim u čl. 10. i 11. Pravilnika o pogonima i postrojenjima koja skladište opasne supstance u količinama navedenim u Dijelu I i Dijelu II [Pravilnika o sadržaju izvještaja o stanju sigurnosti, sadržaju informacija o sigurnosnim mjerama i sadržaju unutarnjih i spoljnih planova intervencije](https://www.fmoit.gov.ba/upload/file/okolisne-dozvole/Pravilnik%20o%20sadrzaju%20izvjestaja%20o%20stanju%20sigurnosti,%20sigurnosnim%20mjerama%20hr.pdf)(„Službene novine Federacije BiH“, br. 68/05)

Zahtjev za izdavanje okolišne dozvole se podnosi u skladu sa čl. 54a. Zakona (čl. 18. izmjena i dopuna Zakona). U skladu sa članom 58. Zakona (čl. 22. izmjena i dopuna Zakona) za pogone i postrojenja za koja je potrebna prethodna procjena uticaja na okoliš nadležno ministarstvo dostavlja zahtjev za izdavanje okolinske dozvole, zajedno sa prilozima, nadležnim organima i zainteresiranim subjektima radi davanja mišljenja i sugestija.

Uključivanje javnosti se vrši na sljedeći način:

1. Sastavljanjem liste zainteresiranih strana/organa.
2. Objavljivanjem poziva za javni uvid na internet stranici [www.fmoit.gov.ba](http://www.fmoit.gov.ba): netehnički rezime Zahtjeva za izdavanje okolišne dozvole i Plana upravljanja otpadom.
3. Službenim obavještenjem (putem pošte, uz dostavljanje kompletne dokumentacije sa prilozioma na CD-u ili na drugi prikladan način) sljedećim zainteresiranim subjektima:

* nadležnim Federalnim ministarstvima (zavisno od vrste zahvata u prostoru/vrste industrije),
* Kantonalnom ministarstvu nadležnom za okoliš i drugim kantonalnim ministarstvima (zavisno od vrste projekta/industrije),
* nadležnim službama u općini na čijem području je planirana izgradnja,
* nevladinim organizacijama na području kantona/općine na kojem je planirana izgradnja, a koje se bave pitanjima zaštite okoliša i koje su se svojim statutima opredijelile da promoviraju zaštitu okoliša,
* udruženjima građana (zavisno od vrste zahvata u prostoru/vrste industrije),
* mjesnim zajednicama koje gravitiraju datom području,
* ostalim zainteresiranim subjektima po slobodnoj procjeni voditelja postupka koji mogu doprinijeti kvalitetu donošenja odluke.

1. Zainteresirana javnost mora biti obaviještena o vremenu postupka izvođenja dokaza i činjenica od uticaja na predložene djelatnosti u roku od 30 dana od dana pokretanja postupka (član 36. Zakona).
2. Rok za dostavljanje primjedbi javnosti i zainteresirane javnosti je 15 dana od dana prijema javnog obavještenja (član 58. Zakona (čl. 22. Izmjena i dopuna Zakona)).

**Procedura:** Sve pristigle primjedbe javnosti razmotriti, dostaviti odgovore i ukoliko su opravdane:

* tražiti od investitora dopunu zahtjeva,
* ugraditi ih u obrazloženje konačne odluke/rješenja o okolišnoj dozvoli.

Na temelju ovako provedene procedure uključivanja javnosti za prethodnu procjenu uticaja na okoliš Federalno ministarstvo donosi:

* rješenje o izdavanju okolišne dozvole ili
* odluku (zaključak) o potrebi provođenja pune procjene uticaja na okoliš koja podrazumijeva izradu Studije o procjeni uticaja na okoliš u roku od 15 dana od dana isticanja roka za dostavu primjedbi (čl. 59 Zakona (čl. 23. Izmjena i dopuna Zakona).
  1. Uključivanje javnosti na temelju procjene uticaja na okoliš (studija)

U ovu grupu pogona i postrojenja spadaju:

1. Pogoni i postrojenja za koja je obavezna procjena uticaja na okoliš i koji su navedeni u čl. 4. Pravilnika (obavezna izrada Studije o procjeni uticaja na okoliš).
2. Pogoni i postrojenja za koja se na temelju ocjene o potrebi procjene uticaja na okoliš navedenih u čl. 6. Pravilnika utvrdi da je neophodna procjena uticaja na okoliš (izrada Studije o procjeni uticaja na okoliš).

U skladu sa čl. 56. Zakona (čl. 20. Izmjena i dopuna Zakona)., Studija o procjeni uticaja na okoliš izrađuje se i u slučajevima značajne izmjene u radu pogona i postrojenja:

* kada je rast upotrebe energije, korištenja vode, korištenja prostora, emisija ili proizvodnje otpada veći od 25% (ili rast veći od 25% u poslednjih 10 godina), te za prekid rada i rušenje pogona i postrojenja.

Uključivanje javnosti se vrši na sljedeći način:

1. Sastavljanjem liste zainteresiranih strana/organa.
2. Voditelj postupka sa podnosiocem zahtjeva dogovara tačan datum, vrijeme i mjesto održavanja javne rasprave.
3. Objavljivanjem poziva za javnu raspravu na internet stranici [www.fmoit.gov.ba](http://www.fmoit.gov.ba): netehnički rezime Studije o procjeni uticaja na okoliš i Plana upravljanja otpadom.
4. Objavom poziva za javnu raspravu o Studiji putem dnevnih novina dostupnih na području Federacije BiH.
5. Službenim obavještenjem (putem pošte, uz dostavljanje kompletne dokumentacije sa prilozioma na CD-u ili na drugi prikladan način) najmanje 15 dana prije rasprave sljedećim zainteresiranim subjektima:

* nadležnim Federalnim ministarstvima (zavisno od vrste zahvata u prostoru/vrste industrije),
* Kantonalnom ministarstvu nadležnom za okoliš i drugim kantonalnim ministarstvima (zavisno od vrste projekta/industrije),
* nadležnim službama u općini na čijem području je planirana izgradnja,
* nevladinim organizacijama na području kantona/općine na kojem je planirana izgradnja, a koje se bave pitanjima zaštite okoliša i koje su se svojim statutima opredijelile da promoviraju zaštitu okoliša,
* udruženjima građana (zavisno od vrste zahvata u prostoru/vrste industrije),
* mjesnim zajednicama koje gravitiraju datom području,
* ostalim zainteresiranim subjektima po slobodnoj procjeni voditelja postupka koji mogu doprinijeti kvalitetu donošenja odluke.

U zavisnosti od vjerovatnoće:

* prekoentitetskog uticaja projekta na okoliš, potrebno je obavijestiti i informisati nadležno ministarstvo okoliša/životne sredine drugog entiteta i/ili Brčko Distrikta ili
* u slučaju vjerovatnoće prekograničnog uticaja na okoliš druge države (ESPOO KONVENCIJA), neophodno je obavijestiti susjedne države kod kojih je moguć negativan uticaj posredstvom Ministarstva vanjske trgovine i ekonomskih odnosa Bosne i Hercegovine. U tom slučaju, Studija o procjeni uticaja na okoliš mora sadržavati poseban separat o prekograničnom uticaju koji se u elektronskoj formi dostavlja zemlji/zemljama mogućeg prekograničnog uticaja (čl. 63. Zakona).

1. Federalno ministarstvo okoliša i turizma priprema zapisnik sa javne rasprave u roku od tri dana od dana održavanja javne rasprave (član 62. Zakona).
2. Rok za dostavljenje primjedbi javnosti i zainteresirane javnosti je 30 dana od dana prijema javnog obavještenja (član 61. Zakona).

**Procedura:** Sve primjedbe sa javne rasprave (zapisnik), pristigle primjedbe službenim putem u pisanom obliku razmotriti, dostaviti odgovore i ukoliko su opravdane:

* zahtijevati od investitora dopunu Studije,
* ugraditi ih u konačnu odluku zaključka o prihvatanju projekta – Studije o procjeni uticaja na okoliš /rješenje o okolišnoj dozvoli (u obrazloženju) ili u rješenje o odbijanju zahtjeva (čl. 64. Zakona (čl. 24. Izmjena i dopuna Zakona).

1. POSTROJENJA U RADU KOJIMA ISTIČE ROK VAŽENJA OKOLIŠNE DOZVOLE OD 5 GODINA
   1. Ponovno izdavanje okolišne dozvole

Pogoni i postrojenja koja spadaju u ovu grupu su navedena u čl. 4., 6., 8., 10. i 11. Pravilnika, a koja su imala okolišnu dozvolu izdatu na rok od 5 godina (u skladu sa čl. 68. Zakona).

Zahtjev se podnosi u skladu sa čl. 54a. Zakona (čl. 18. Izmjena i dopuna Zakona).

Uključivanje javnosti se vrši na sljedeći način:

1. Sastavljanjem liste zainteresiranih strana/organa.
2. Objavljivanjem poziva za javni uvid na internet stranici [www.fmoit.gov.ba](http://www.fmoit.gov.ba) sa prilozima: netehnički rezime Zahtjeva za izdavanje okolišne dozvole i Plana upravljanja otpadom.
3. Službenim obavještenjem (putem pošte, uz dostavljanje kompletne dokumentacije na CD-u ili na drugi prikladan način) sljedećim zainteresiranim subjektima:

* nadležnim Federalnim ministarstvima (zavisno od vrste industrije),
* Kantonalnom ministarstvu nadležnom za okoliš i drugim kantonalnim ministarstvima (zavisno od vrste industrije),
* nadležnim službama u općini u kojoj se pogon ili postrojenje nalazi,
* nevladinim organizacijama na području kantona/općine na kojem je planirana izgradnja, a koje se bave pitanjima zaštite okoliša i koje su se svojim statutima opredijelile da promoviraju zaštitu okoliša,
* udruženjima građana (zavisno od vrste industrije),
* mjesnim zajednicama koje gravitiraju datom području,
* ostali zainteresirani subjekti po slobodnoj procjeni voditelja postupka koji mogu doprinijeti kvalitetu donošenja odluke.

1. Zainteresirana javnost mora biti obaviještena o vremenu postupka izvođenja dokaza i činjenica od uticaja na predložene djelatnosti u roku od 30 dana od dana pokretanja postupka (član 36. Zakona).
2. Rok za dostavljenje primjedbi javnosti i zainteresirane javnosti je 15 dana od dana od dana prijema javnog obavještenja (član 58. (čl. 22. Izmjena i dopuna Zakona).

**Procedura:** Sve pristigle primjedbe **javnosti i zainteresirane javnosti** razmotriti, dostaviti odgovore i ukoliko su opravdane:

* tražiti od investitora dopunu zahtjeva,
* ugraditi ih u obrazloženje konačne odluke/rješenja o okolišnoj dozvoli (u obrazloženju) ili rješenje o odbijanju zahtjeva.

**3. POGONI I POSTROJENJA ZA KOJA POSTOJI OPASNOST OD NESREĆA VEĆIH RAZMJERA**

Pogoni i postrojenja koja spadaju u ovu grupu su ona u kojima su prisutne opasne supstance iznad količina navedenih u: čl. 10 i 11. Pravilnika i Dijelu I i Dijelu II Pravilnika [o sadržaju izvještaja o stanju sigurnosti, sadržaju informacija o sigurnosnim mjerama i sadržaju unutarnjih i spoljnih planova intervencije](https://www.fmoit.gov.ba/upload/file/okolisne-dozvole/Pravilnik%20o%20sadrzaju%20izvjestaja%20o%20stanju%20sigurnosti,%20sigurnosnim%20mjerama%20hr.pdf)(„Službene novine Federacije BiH“, br. 68/05), uključujući skladišta.

Pogoni i postrojenja za koja postoji opasnost od nesreća većih razmjera, tj. koja skladište opasne supstance iz čl. 10. i 11. Pravilnika uz zahtjev za izdavanje okolišne dozvole obavezno dostavljaju:

* Plan sprečavanja nesreća većih razmjera i
* Informaciju o sigurnosnim mjerama.

Pogoni i postrojenja za koja postoji opasnost od nesreća većih razmjera tj. koja skladište opasne supstance u količini većoj od one navedene u Dijelu I i Dijelu II [Pravilnika o sadržaju izvještaja o stanju sigurnosti, sadržaju informacija o sigurnosnim mjerama i sadržaju unutarnjih i spoljnih planova intervencije](https://www.fmoit.gov.ba/upload/file/okolisne-dozvole/Pravilnik%20o%20sadrzaju%20izvjestaja%20o%20stanju%20sigurnosti,%20sigurnosnim%20mjerama%20hr.pdf)(„Službene novine Federacije BiH“, br. 68/05) uključujući skladišta opasnih supstanci, uz zahtjev dostavljaju:

* Izvještaj o stanju sigurnosti,
* Informacije o sigurnosnim mjerama i
* Unutrašnji plan intervencija.

U skladu sa čl. 78. i 80. Zakona, Izvještaj o stanju sigurnosti, Plan sprečavanja nesreća većih razmjera kao njegov sastavni dio i Informacija o sigurnosnim mjerama moraju biti dostupni javnosti:

1. Objavljivanjem poziva za javni uvid na internet stranici [www.fmoit.gov.ba](http://www.fmoit.gov.ba)
2. Službenim obavještenjem (putem pošte, uz dostavljanje dokumentacije na CD-u ili drugi prikladan način) sljedećim zainteresiranim subjektima:

* Federalnom štabu civilne zaštite,
* Kantonalnom štabu civilne zaštite na čijem području egzistira postrojenje.

Izvještaj o stanju sigurnost revidira se svakih 5 godina (čl. 78. Zakona), Informaciju o sigurnosnim mjerama razmatra svake treće godine, te revidirana u slučaju promjena u radu svake pete godine (čl. 80. Zakona), a Unutarnji plan intervencija svake 3 godine (čl. 83. Zakona).

Unutarnji plan intervencija dostavlja se organima nadležnim za upravljanje u vanrednim situacijama (čl. 83. Zakona).

Za neizgrađena, nova postrojenja koja mogu dovesti do nesreća većih razmjera, navedena dokumentacija se dostavlja i:

* nadležnoj službi u općini na čijem području je planirana izgradnja,
* nevladinim organizacijama na području kantona na kojem je planirana izgradnja, a koje se bave pitanjem zaštite okoliša,
* udruženjima građana,
* mjesnim zajednicama koje gravitiraju datom području.

**Procedura:** Sve prispjele primjedbe javnosti i zainteresirane javnosti razmotriti, dostaviti odgovore i ukoliko su opravdane:

* tražiti od investitora dopunu dokumentacije,
* ugraditi ih u obrazloženje konačne odluke/rješenja o okolišnoj dozvoli (u obrazloženje) ili rješenje o odbijanju zahtjeva.

**4. UKLJUČIVANJE JAVNOSTI U PROCES DONOŠENJA ODLUKA**

Javnost mora biti informisana o prijedlogu rješenja o izdavanju okolišne dozvole (čl. 36. (8.) Zakona).

**M I N I S T R I C A**

**dr. Edita Đapo**

*Dostaviti:*

*- naslovu*

*- arhiva*